EA พุ่งต่อ 6% รับมาตรการรัฐฯ กระตุ้นยอดขาย EV โบรกฯ เคาะเป้า 105 บ.
EA พุ่งต่อเกือบ 6% มาที่ 99.50 บ. ด้วยมูลค่าซื้อขาย 1.56 พันลบ. รับมาตรการรัฐฯ สนับสนุนการใช้งานรถ EV คาดหนุนยอดขายเพิ่ม โบรกฯ เคาะเป้า 105 บ.
EA พุ่งต่อเกือบ 6% มาที่ 99.50 บ. ด้วยมูลค่าซื้อขาย 1.56 พันลบ. รับมาตรการรัฐฯ สนับสนุนการใช้งานรถ EV โบรกฯ เคาะเป้า 105 บ.
28 ธ.ค. 2564

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 10:17 น. อยู่ที่ 99.50 บาท บวก 5.50 บาท หรือ 5.85% สูงสุดที่ 99.50 บาท ต่ำสุดที่ 94.75 บาท ด้วยมูลค่าซื้อขาย 1.56 พันล้านบาท

ทั้งนี้บล.ไอร่า ระบุในบทวิเคราะห์ (21 ธ.ค.2564) ประเมินราคาเป้าหมาย EA ที่ 105 บาทต่อหุ้น โดยโครงการผลิตแบตเตอรี่ Li-ion เฟส 1 กำลังผลิต 1 GWh งบลงทุน 6,000 ล้านบาท เริ่มดำเนินการผลิตสำหรับระยะที่ 1 ได้ตั้งแต่วันที่ 12 ธ.ค. 2564 ที่ผ่านมา ช่วงแรกคาดจะเป็นการผลิตสำหรับ EV Bus และ EV Ferry เป็นหลัก โดยกำลังผลิต 1 GWh สามารถผลิตแบตเตอรี่สำหรับรถบัสไฟฟ้า จำนวน 4,160 คันต่อปี ขณะที่ภาครัฐมีนโยบายชัดเจน สนับสนุนการใช้งานรถ EV เช่น การลดภาษี เพื่อให้เป็นไปตามข้อตกลง COP26 ที่ไทยร่วมให้สัญญาในการลดการปล่อยคาร์บอน เพื่อลดภาวะโลกร้อน โดย EA มีนโยบายที่จะขยายกำลังการผลิตเป็น 4 GWh ในอีก 2-3 ปีข้างหน้า